b'\n_START_ARTICLE_\nHiiumaa vald\n_START_SECTION_\nValla moodustamine\n_START_PARAGRAPH_\nEesti Vabariigi valitsus otsustas 15. juunil 2017 Eesti omavalitsuste haldusreformi k\xc3\xa4igus \xc3\xbchendada k\xc3\xb5ik Hiiumaa neli valda \xc3\xbcheks vallaks. Varem olid otsustanud vabatahtlikult \xc3\xbchineda Hiiu vald ja K\xc3\xa4ina vald, et moodustada Hiiumaa vald. Valitsus oli kahe valla vabatahtliku \xc3\xbchinemise kinnitanud, kuid \xc3\xbchinemine oli kavandatud j\xc3\xb5ustuma 2017. aasta kohaliku omavalitsuse volikogude valimiste j\xc3\xa4rel. Emmaste vald ja P\xc3\xbchalepa vald uue vallaga vabatahtlikult \xc3\xbchineda ei soovinud ning valitsuse otsusega 15. juunist 2017 Emmaste ja P\xc3\xbchalepa vald sundliideti Hiiumaa vallaga.\n_START_SECTION_\nValla valitsemine\n_START_PARAGRAPH_\nHiiumaa valla volikogus on 23 liiget, kelle volitused j\xc3\xb5ustusid 25. oktoobril 2017. Vallavolikogu esimene istung toimus 1. novembril 2017. Volikogus on esindatud Sotsiaaldemokraatlik Erakond (7), valimisliit Kodusaar (7), valimisliit \xc3\x9chine Hiiumaa (6), Eesti Reformierakond (2) ja Eesti Keskerakond (1 kohaga). Praeguse koalitsiooni moodustavad Sotsiaaldemokraatlik Erakond ja valimisliit \xc3\x9chine Hiiumaa.\n_START_SECTION_\nAsustus\n_START_PARAGRAPH_\nHiiumaa valda j\xc3\xa4\xc3\xa4b K\xc3\xa4rdla linn, K\xc3\xa4ina alevik, K\xc3\xb5rgessaare alevik ja 182 k\xc3\xbcla: _NEWLINE_Aadma, Ala, Allika, Aruk\xc3\xbcla, Emmaste, Emmaste-Kurisu, Emmaste-Selja, Esik\xc3\xbcla, Hagaste, Haldi, Haldreka, Harju, Hausma, Heigi, Heiste, Heistesoo, Hellamaa, Heltermaa, Hiiessaare, Hilleste, Hindu, Hirmuste, H\xc3\xa4rma, H\xc3\xbcti, Isabella, Jausa, J\xc3\xb5ek\xc3\xbcla, J\xc3\xb5eranna, J\xc3\xb5esuu, Kaasiku, Kabuna, Kaderna, Kaigutsi, Kalana, Kaleste, Kalgi, Kanapeeksi, Kassari, Kauste, Kerema, Kidaste, Kiduspe, Kiivera, Kitsa, Kleemu, Kodeste, Kogri, Koidma, Kolga, Kopa, Kukka, Kuri, Kuriste, Kurisu, Kuusiku, K\xc3\xb5lun\xc3\xb5mme, K\xc3\xb5mmusselja, K\xc3\xb5pu, K\xc3\xa4rdla-N\xc3\xb5mme, K\xc3\xbclak\xc3\xbcla, K\xc3\xbclama, Laartsa, Laasi, Lassi, Lahek\xc3\xbcla, Lauka, Leerimetsa, Lehtma, Leigri, Leisu, Lelu, Lepiku, Ligema, Lilbi, Linnum\xc3\xa4e, Loja, Luguse, Luidja, L\xc3\xb5bembe, L\xc3\xb5pe, Malvaste, Mangu, Mardihansu, Meelste, Metsak\xc3\xbcla, Metsalauka, Metsapere, Moka, Muda, Mudaste, M\xc3\xa4ek\xc3\xbcla, M\xc3\xa4eltse, M\xc3\xa4gipe, M\xc3\xa4nnamaa, M\xc3\xa4nspe, M\xc3\xa4\xc3\xa4vli, Napi, Nasva, Niidik\xc3\xbcla, Nurste, N\xc3\xb5mba, N\xc3\xb5mme, N\xc3\xb5mmerga, Ogandi, Ojak\xc3\xbcla, Ole, Orjaku, Otste, Palade, Palli, Paluk\xc3\xbcla, Paope, Partsi, Pihla, Pilpak\xc3\xbcla, Poama, Prassi, Pr\xc3\xa4hnu, Pr\xc3\xa4hlam\xc3\xa4e, Puliste, Puski, Putkaste, P\xc3\xa4rna, P\xc3\xa4rnselja, P\xc3\xbchalepa, P\xc3\xbchalepa-Harju, Rannak\xc3\xbcla, Reheselja, Reigi, Reigi-N\xc3\xb5mme, Reikama, Riidak\xc3\xbcla, Risti, Ristiv\xc3\xa4lja, Rootsi, Sakla, Salin\xc3\xb5mme, Sarve, Selja, Sepaste, Sigala, Sinima, Soonlepa, Suurem\xc3\xb5isa, Suurepsi, Suureranna, Suuresadama, S\xc3\xb5ru, S\xc3\xa4\xc3\xa4re, S\xc3\xbclluste, Taguk\xc3\xbcla, Tahkuna, Tammela, Tammistu, Tareste, Taterma, Tempa, Tiharu, Tilga, Tohvri, Tubala, T\xc3\xa4rkma, Ulja, Undama, Utu, Vaemla, Vahtrepa, Valgu, Valipe, Vanam\xc3\xb5isa, Viilupi, Viiri, Viita, Viitasoo, Vilima, Vilivalla, Villamaa, Villemi, V\xc3\xa4rssu, \xc3\x95ngu, \xc3\x9chtri, \xc3\x9clendi.\n_START_SECTION_\nHaridus\n_START_PARAGRAPH_\nHiiumaa vallas tegutseb 8 kooli, 5 lasteaeda ja 3 huvikooli.\n_START_SECTION_\nValla leht\n_START_PARAGRAPH_\nHiiumaa valla ajaleht on Hiiumaa Teataja, mille esimene number ilmus detsembris 2017.'